11.6.2008 Den Europæiske Unions Tidende L 151/55 KOMMISSIONENS BESLUTNING af 10. juni 2008 om fastsættelse af særlige betingelser for import af solsikkeolie med oprindelse i eller afsendt fra Ukraine på grund af risiko for forurening med mineralsk olie (meddelt under nummer K(2008) 2709) (EØS-relevant tekst) (2008/433/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæ- iske Fødevaresikkerhedsautoritet og om procedurer vedrørende fødevaresikkerhed (!), særlig artikel 53, stk. 2, andet afsnit, og ud fra følgende betragtninger: (1) Den 23. april 2008 blev det til det hurtige varslingssy- stem for fødevarer og foder (RASFF) indberettet, at der var påvist høje koncentrationer af mineralsk olie i solsik- keolie med oprindelse i Ukraine. Denne forurening med mineralsk olie er senere blevet bekræftet i flere sendinger af rå solsikkeolie med oprindelse i Ukraine, som er blevet importeret til Fællesskabet i de seneste måneder. Solsikke- olie indeholdende høje koncentrationer af mineralsk olie er uegnet til konsum og anses dermed for usikker. Forureningskilden kendes endnu ikke. Europa-Kommissionen har gentagne gange indtrængende anmodet de ukrainske myndigheder om at oplyse, hvordan olien er blevet forurenet, og hvilke foranstalt- ninger der er truffet for at forhindre lignende tilfælde i fremtiden. De ukrainske myndigheder er ligeledes blevet bedt om at garantere for gennemførelsen af foranstalt- ninger, der effektivt skal sikre behørig prøveudtagning og analyse til påvisning af forekomst af mineralsk olie i sendinger af solsikkeolie, der sendes til Fællesskabet fra Ukraine. Der arbejdes i Ukraine på at identificere forurenings- kilden. De ukrainske myndigheder har også forpligtet sig til at etablere et passende kontrolsystem, som kan sikre, at det for alle sendinger af solsikkeolie, der skal eksporteres til Den Europæiske Union, certificeres, at olien ikke indeholder mineralsk olie i koncentrationer, der gør solsikkeolien uegnet til konsum. Kommissionen har imidlertid endnu ikke fået nærmere oplysninger om () EFT L 31 af 1.2.2002, s. 1. Senest ændret ved Kommissionens forordning (EF) nr. 202/2008 (EUT L 60 af 5.3.2008, s. 17). dette kontrolsystem. Kommissionen bør vurdere kontrol- og certifikatudstedelsessystemet med henblik på at efter- prøve, at systemet er nøjagtigt og pålideligt og sikrer, at solsikkeolie, der eksporteres til Fællesskabet, ikke inde- holder mineralsk olie i koncentrationer, der gør solsikke- olien uegnet til konsum. Det må sikres, at der ikke eksporteres solsikkeolie til Fællesskabet, før et sådant kontrol- og certifikatudstedelsessystem er etableret og Kommissionen har vurderet og godkendt det. Kontrol- og certifikatudstedelsessystemet vil blive vurderet på grundlag af detaljerede oplysninger fra de ukrainske myndigheder. På baggrund af en anmodning fra Europa-Kommissionen om en vurdering af de risici, der er forbundet med forureningen af solsikkeolie med mineralsk olie, offentlig- gjorde Den Europæiske  Fødevaresikkerhedsautoritet (EFSA) en erklæring om forureningen af solsikkeolie med mineralsk olie eksporteret fra Ukraine. I erklæringen henvises der til vurderinger foretaget af Det Fælles FAO- WHO-ekspertudvalg for Tilsætningsstoffer i Levneds- midler (JECFA), hvoraf det fremgår, at toksicitetsniveauet varierer, alt efter hvilken type mineralsk olie der er tale om. EFSA konkluderede, at det af de foreliggende analy- sedata for den forurenede solsikkeolie fra Ukraine fremgik, at den mineralske olie, der er fundet, har en høj viskositet. På grundlag af skøn over eksponeringen konkluderede EFSA, at om end solsikkeolie forurenet med højviskøs mineralsk olie ikke bør anvendes til konsum, giver eksponeringen for denne olie ikke anled- ning til bekymring for folkesundheden. Eftersom forure- ningskilden stadig ikke er identificeret med sikkerhed, kan der formodes at være en risiko forbundet med fore- komst af uacceptabelt høje koncentrationer af mineralsk olie i solsikkeolie. Risikoniveauet taget i betragtning bør medlemsstaterne, selv når Kommissionen har godkendt kontrol- og certi- fikatudstedelsessystemet, undersøge sendinger af solsikke- olie for at kontrollere, at indholdet af mineralsk olie i disse sendinger er i overensstemmelse med, hvad der er angivet i certifikatet. Systemet med dobbelt kontrol er nødvendigt og berettiget med henblik på at give supple- rende garantier, der underbygger nøjagtigheden og påli- deligheden af det kontrol- og certifikatudstedelsessystem, der etableres af de ukrainske myndigheder. Udgifterne til denne kontrol vil skulle afholdes af de importerende virk- somheder. Medlemsstaterne bør underrette Kommis- sionen om uacceptable resultater via det hurtige varslingssystem for fødevarer og foder. Acceptable resul- tater indrapporteres til Kommissionen hver tredje måned. Denne oplysningspligt er nødvendig, for at foranstaltnin- gerne kan tages op til fornyet vurdering.